Δικαιώματα ΛΟΑΤ στην Ουγγαρία

Τα ΛΟΑΤ+ άτομα στην Ουγγαρία αντιμετωπίζουν νομικές και κοινωνικές προκλήσεις που δεν αντιμετωπίζουν οι μη-ΛΟΑΤ+ κάτοικοι. Η ομοφυλοφιλία είναι νόμιμη στην Ουγγαρία τόσο για άνδρες όσο και για γυναίκες. Οι διακρίσεις λόγω σεξουαλικού προσανατολισμού και φύλου απαγορεύονται στη χώρα. Ωστόσο, τα νοικοκυριά με επικεφαλής ομόφυλα ζευγάρια δεν έχουν τα ίδια νομικά δικαιώματα που διαθέτουν τα ετεροφυλόφιλα παντρεμένα ζευγάρια. Το σύμφωνο συμβίωσης για ομόφυλα ζευγάρια νομιμοποιήθηκε το 2009, αλλά ο γάμος ομοφύλων απαγορεύεται συνταγματικά από το 2012.

Η ουγγρική κυβέρνηση έχει εγκρίνει νομοθεσία που περιορίζει τα πολιτικά δικαιώματα των ΛΟΑΤ+ Ούγγρων – όπως ο τερματισμός της νομικής αναγνώρισης των τρανς Ούγγρων και η απαγόρευση προβολής περιεχομένου ΛΟΑΤ+ για ανηλίκους. Αυτή η τάση συνεχίζεται υπό την κυβέρνηση Φιντές του Βίκτορ Όρμπαν. Η Ουγγαρία βρίσκετε στης τελευταίες θέσεις αναφορικά με τα δικαιώματα ΛΟΑΤ+ στην ΕΕ. Τον Ιούνιο του 2021, η Ουγγαρία ψήφισε νόμο κατά των ΛΟΑΤ+ για την απαγόρευση της «ομοφυλοφιλικής και τρανσεξουαλικής προπαγάνδας» που ισχύει από την 1η Ιουλίου. Ο νόμος έχει καταδικαστεί από δεκαεπτά χώρες της ΕΕ μέχρι στιγμής(μαζί και της Ελλάδας). Επίσης, τον Ιούλιο του 2021, η Επιτροπή της ΕΕ ξεκίνησε νομικές ενέργειες κατά της Ουγγαρίας και της Πολωνίας για παραβιάσεις των θεμελιωδών δικαιωμάτων των ΛΟΑΤ+ ατόμων: "Η Ευρώπη δεν θα επιτρέψει ποτέ να στιγματιστούν τμήματα της κοινωνίας μας." Παρόμοιους νόμους είχε εφαρμόσει η Ρωσία από το 2013.

 Αναγνώριση των σχέσεων ατόμων του ίδιου φύλου
Η μη καταγεγραμμένη συμβίωση αναγνωρίζεται από το 1996. Ισχύει για κάθε ζευγάρι που ζει μαζί σε οικονομική και σεξουαλική σχέση (γάμος κοινού δικαίου), συμπεριλαμβανομένων ζευγαριών του ιδίου φύλου. Σε αυτήν την περίπτωση δεν απαιτείται επίσημη εγγραφή. Ο νόμος παρέχει συγκεκριμένα δικαιώματα και οφέλη σε δύο άτομα που συμβιούν μαζί. Η μη καταγεγραμμένη συμβίωση ορίζεται στον Αστικό Κώδικα της χώρας «όταν δύο άτομα ζουν εκτός γάμου σε μια συναισθηματική και οικονομική κοινότητα, στο ίδιο νοικοκυριό, υπό τον όρο ότι κανένας από αυτούς δεν είναι παντρεμένος ή σε σύμφωνο συμβίωσης με άλλο πρόσωπο, εγγεγραμμένο ή μη, και ότι δεν συγγενεύουν άμεσα και δεν είναι αδέλφια». Η παραχώρηση κληρονομιάς είναι δυνατή μόνο με διαθήκη, ενώ η σύνταξη χηρείας είναι διαθέσιμη για ζευγάρια που συμβιούν για περισσότερα από 10 χρόνια.

Στις 17 Δεκεμβρίου 2007, το Κοινοβούλιο ενέκρινε ένα νομοσχέδιο καταχωρημένου επίσημα συμφώνου συμβίωσης, που υπέβαλε η κυβέρνηση Σοσιαλιστικού Κόμματος - Συμμαχία Ελεύθερων Δημοκρατών της Ουγγαρίας. Το νομοσχέδιο θεωρήθηκε αντισυνταγματικό από το Συνταγματικό Δικαστήριο, λόγω ρήτρας του για τα ετερόφυλα ζευγάρια. Τον Φεβρουάριο του 2009, το Κοινοβούλιο ενέκρινε τροποποιημένη έκδοση του νομοσχεδίου. Από την 1η Ιουλίου 2009 τα ζευγάρια του ιδίου φύλου μπορούν να συμμετάσχουν σε καταχωρημένα σύμφωνα συμβίωσης. Ο νόμος παρέχει τα ίδια δικαιώματα στους εγγεγραμμένους συντρόφους, τους οποίους εξισώνει με τους συζύγους, όμως αποκλείει την υιοθεσία, την υποβοηθούμενη αναπαραγωγή ή το κοινό επώνυμο.

Την 1η Ιανουαρίου 2012, ένα νέο Σύνταγμα που θεσπίστηκε από την κυβέρνηση του Βίκτορ Όρμπαν, αρχηγού του κυβερνώντος Κόμματος Fidesz, τέθηκε σε ισχύ, αναφέροντας ότι δικαίωμα γάμου έχουν μόνο ετερόφυλα ζευγάρια, ενώ δεν περιείχε καμία εγγύηση για την προστασία από τις διακρίσεις όσον αφορά το σεξουαλικό προσανατολισμό."New Hungarian constitution comes into effect with same-sex marriage ban," PinkNews. Να σημειωθεί, ωστόσο, ότι οι διακρίσεις λόγω σεξουαλικού προσανατολισμού απαγορεύονται από το Σύνταγμα, καθώς και από τον νόμο περί ίσης μεταχείρισης.https://www.theguardian.com/world/2017/may/26/hungary-lgbt-world-congress-families-viktor-orban
 Συνοπτικός Πίνακας 
ΖήτημαΚατάστασηΗ ομοφυλοφιλία είναι νόμιμησύνδεσμος=https://en.wikipedia.org/wiki/File:Yes_check.svg|15x15εσ|Yes (Από το 1961)Ίσο όριο συγκατάθεσηςσύνδεσμος=https://en.wikipedia.org/wiki/File:Yes_check.svg|15x15εσ|Yes (Από το 2002)Νόμοι κατά των διακρίσεων στην εργασίασύνδεσμος=https://en.wikipedia.org/wiki/File:Yes_check.svg|15x15εσ|Yes (Από το 2004)Νόμοι κατά των διακρίσεων στη παροχή αγαθών και υπηρεσιώνσύνδεσμος=https://en.wikipedia.org/wiki/File:Yes_check.svg|15x15εσ|Yes (Από το 2004)Νόμοι κατά των διακρίσεων σε όλους τους άλλους τομείς (συμπερ. έμμεσης διάκρισης, ρητορικής μίσους)σύνδεσμος=https://en.wikipedia.org/wiki/File:Yes_check.svg|15x15εσ|Yes (Από το 2004)Ο γάμος ομόφυλων ζευγαριών είναι νόμιμοςσύνδεσμος=https://en.wikipedia.org/wiki/File:X_mark.svg|17x17εσ|No(Συνταγματική απαγόρευση από το 2012. Οι γάμοι ομοφυλόφιλων που πραγματοποιούνται στο εξωτερικό αναγνωρίζονται ως σύμφωνα συμβίωσης)Αναγνώριση ομοφυλοφιλικών σχέσεων15x15εσ|Ναι (Από το 1996)Τεκνοθεσία παιδιού του άλλου συντρόφου σε ομόφυλα ζευγάριασύνδεσμος=https://en.wikipedia.org/wiki/File:X_mark.svg|17x17εσ|No(Συνταγματικά απαγορευμένο από το 2020)Από κοινού τεκνοθεσία από ομόφυλα ζευγάριασύνδεσμος=https://en.wikipedia.org/wiki/File:X_mark.svg|17x17εσ|No(Συνταγματικά απαγορευμένο από το 2020)ΛΟΑ υπηρετούν ανοιχτά στο στρατό15x15εσ|ΝαιΤα τρανς άτομα επιτρέπεται να υπηρετούν ανοιχτά στο στρατόσύνδεσμος=https://en.wikipedia.org/wiki/File:X_mark.svg|17x17εσ|NoΔικαίωμα αλλαγής νόμιμου φύλουσύνδεσμος=https://en.wikipedia.org/wiki/File:X_mark.svg|17x17εσ|No(Συνταγματικά απαγορευμένο από το 2020) Απαγόρευση των "θεραπειών" μεταστροφής φύλουσύνδεσμος=https://en.wikipedia.org/wiki/File:X_mark.svg|17x17εσ|NoΠρόσβαση σε εξωσωματική γονιμοποίηση για ζευγάρια λεσβιών(IVF)σύνδεσμος=https://en.wikipedia.org/wiki/File:X_mark.svg|17x17εσ|No(Διατίθεται σε ανύπαντρες γυναίκες, αλλά όχι σε λεσβιακά ζευγάρια)Παρένθετη μητρότητα για ζευγάρια ομοφυλόφιλων ανδρώνσύνδεσμος=https://en.wikipedia.org/wiki/File:X_mark.svg|17x17εσ|No(Είναι παράνομη για όλα τα ζευγάρια ανεξαρτήτως σεξουαλικού προσανατολισμού)Κατάργηση του σεξουαλικού προσανατολισμού ως κριτήριο αποκλεισμού από την εθελοντική αιμοδοσία15x15εσ|Ναι (Από το 2020)
Παραπομπές

Εξωτερικοί σύνδεσμοι

Social visibility and acceptance of LGBT people in Hungary 
Budapest GayGuide.Net Up2date GayGuide for Budapest and Hungary

Ουγγαρια
ΛΟΑΤ